Public procurement notice: Contract Notice
Published: 2021-06-16
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85121200: Specialist medical services
Submission deadline: 2021-08-17

Technical requirements: Helsingin ja Uudenmaan sairaanhoitopiiri pyytää tarjoustanne anestesiologian erikoislääkärityövoimasta HYKS-sairaanhoitoalueelle.
Hankinnan kohteena on anestesiologian erikoislääkärien vuokratyövoima toteuttamaan anestesiatoimenpiteitä ns. ulkopisteissä (leikkausosaston ulkopuolella tehtäviä anestesioita/sedaatioita). Vuokratyövoimaa käytetään, kun HUS Leikkaussalit, teho- ja kivunhoidon toimialan (ATeK) oma lääkärimäärä ei ole riittävä täyttämään sekä leikkaussalin että ulkopisteiden kysyntää. Ulkopistetoimenpiteet ovat HYKSin potilaille annettavia anestesioita tai sedaatioita, joiden turvin esimerkiksi HUS Syöpäkeskus tekee kudoksensisäisiä sädehoitotoimenpiteitä HRD-brakyterapiassa, HUS Psykiatria antaa ECT-hoitoja tai HUS Kuvantaminen tekee vaativia toimenpiteitä tai kuvantamistutkimuksia tai muita vastaavia toimenpiteitä. Nämä voivat olla osana minkä tahansa ATeKin leikkausyksikön normaalia työtä. Varsinaisen anestesia/sedaatiotoiminnan lisäksi anestesiaerikoislääkärin työ sisältää myös potilasryhmän preoperatiivisen konsultoinnin ja mahdollisen konsultoinnin toimenpiteen jälkeisestä kipu- tai pahoinvointilääkityksestä.
Sopimuskauden alussa anestesiaerikoislääkäreiden vuokratyövoiman tarpeen arvioidaan olevan noin 50 tuntia viikossa. Hankittava määrä voi muuttua sopimuskauden aikana.
Liitteet, jotka on merkitty tarjouslomakkeiksi, tulee täyttää liitteissä olevien ohjeiden mukaan ja liittää mukaan tarjoukseen. Latauslinkki liitteelle 5 löytyy tarjouspyynnön osiosta Hankinnan kohteen kriteerit ja latauslinkki liitteelle 11 osiosta Muut ehdot.
Liitettä 3 (Henkilötietojen käsittelyn kuvaus) ei palauteta tarjouksen liitteenä, vaan se täytetään yhteistyössä valitun toimittajan kanssa sopimusta valmisteltaessa.
Määräaikaisen kahden (2) vuoden sopimuskauden jälkeen sopimus jatkuu toistaiseksi voimassa olevana molemminpuolisin irtisanomisehdoin.
Vaihtoehtoiset tarjoukset eivät ole sallittuja. Rinnakkaiset tarjoukset eivät ole sallittuja. Osatarjoukset eivät ole sallittuja.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä. Alihankkijaa koskevat tiedot tulee antaa erillisellä liitteellä, joka ladataan osaksi tarjousta ja nimetään "Alihankkijan tiedot".
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi (1) organisaatio, joka hoitaa kaiken yhteydenpidon HUSin kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".